stanford-oval/wikipedia huggingface dataset:
MLS-kausi 1997
MLS Cup

Kahdeksan parasta joukkuetta selviytyivät MLS-cupiin, jonka voittaja oli koko liigan mestari. Konferenssin välierissä ja finaaleissa jatkoon pääsyyn vaadittiin kaksi voittoa. MLS-cupin loppuottelu pelattiin yksiosaisena.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Konferenssien välierät | Konferenssien välierät | Konferenssien välierät | Konferenssien välierät | Konferenssien välierät |  |  | Konferenssien finaalit | Konferenssien finaalit | Konferenssien finaalit | Konferenssien finaalit | Konferenssien finaalit |  |  | MLS:n finaali | MLS:n finaali | MLS:n finaali | MLS:n finaali | MLS:n finaali |
 
|   |  1 |   D.C. United | 4 | 1 (4) | x |   |  |  |  |  |  |  |  |  |  |  |  |  |  |
|  |  4 |   New England Revolution | 1 | 1 (3) | x |   |  |  |  |  |  |  |  |  |  |  |  |  |  |
|  |  4 |   New England Revolution | 1 | 1 (3) | x |   |   |  1 |   D.C. United | 3 | 1 | x |   |  |  |  |  |  |  |
|  | Itäinen konferenssi | Itäinen konferenssi | Itäinen konferenssi | Itäinen konferenssi | Itäinen konferenssi |   |   |  1 |   D.C. United | 3 | 1 | x |   |  |  |  |  |  |  |
|  | Itäinen konferenssi | Itäinen konferenssi | Itäinen konferenssi | Itäinen konferenssi | Itäinen konferenssi |   |   |  3 |   Columbus Crew | 2 | 0 | x |   |  |  |  |  |  |  |
|  |  2 |   Tampa Bay Mutiny | 1 | 0 | x |   |   |  3 |   Columbus Crew | 2 | 0 | x |   |  |  |  |  |  |  |
|  |  2 |   Tampa Bay Mutiny | 1 | 0 | x |   |  |  |  |  |  |  |   |  |  |  |  |  |  |
|   |  3 |   Columbus Crew | 2 | 2 | x |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |  E |   D.C. United | 2 |  |  |
|  |  |   |   |   |   |   |   |   |   |   |   |   |   |   |  W |   Colorado Rapids | 1 |  |  |
|   |  1 |   Kansas City Wizards | 0 | 2 | x |   |  |  |  |  |  |  |   |  |  |  |  |  |  |
|  |  4 |   Colorado Rapids | 3 | 3 | x |   |  |  |  |  |  |  |   |  |  |  |  |  |  |
|  |  4 |   Colorado Rapids | 3 | 3 | x |   |   |  4 |   Colorado Rapids | 1 | 2 | x |   |  |  |  |  |  |  |
|  | Läntinen konferenssi | Läntinen konferenssi | Läntinen konferenssi | Läntinen konferenssi | Läntinen konferenssi |   |   |  4 |   Colorado Rapids | 1 | 2 | x |   |  |  |  |  |  |  |
|  | Läntinen konferenssi | Läntinen konferenssi | Läntinen konferenssi | Läntinen konferenssi | Läntinen konferenssi |   |   |  3 |   Dallas Burn | 0 | 1 | x |   |  |  |  |  |  |  |
|  |  2 |   Los Angeles Galaxy | 0 (0) | 0 | x |   |   |  3 |   Dallas Burn | 0 | 1 | x |   |  |  |  |  |  |  |
|  |  2 |   Los Angeles Galaxy | 0 (0) | 0 | x |   |  |  |  |  |  |  |  |  |  |  |  |  |  |
|   |  3 |   Dallas Burn | 0 (2) | 3 | x |   |  |  |  |  |  |  |  |  |  |  |  |  |  |
Maffein ryhmä

Maffein ryhmä
Maffein ryhmä (tunnetaan myös nimillä IC 342 ja Maffei 1:n ryhmä on Paikallista ryhmää lähin toinen galaksijoukko. Se on osa Neitsyen superjoukkoa. Galaksijoukon kirkkain kohde on elliptinen Maffei 1 -galaksi, jonka aiemmin uskottiin olevan osa Paikallista ryhmää. Maffein ryhmä koostuu kahdesta alaryhmästä: IC 342:n ryhmästä ja Maffei 1:n ryhmästä. Galaksijoukossa on ainakin 16 jäsentä.
Jäsenet

| --- | --- |
 Alaryhmä 1C 342 Camelopardalis A  Camelopardalis B  Cassiopeia 1  IC 342  KK 35  NGC 1560  UGCA 86  UGCA 105 :  Alaryhmä Maffei 1 Dwingeloo 1  Dwingeloo 2  KKH 11  KKH 12  Maffei 1  Maffei 2  MB 1  MB 3
Casuals

Casuals on 1980-luvulla kehittynyt jalkapallokannattajien alakulttuuri. Huliganismin on myös leimattu kuuluvan casuals-kulttuuriin. Alkunsa alakulttuuri sai Englannissa, kun eräät kannattajat alkoivat pukeutua merkkivaatteisiin välttääkseen poliisin huomion. Muun kannattajakulttuurin nousun mukana casuals-kulttuuri on tullut Suomeenkin.
Alkuajat ja 80-luku

Casuals-ilmiö sai alkunsa Englannissa, kun joukkueiden kuten Everton, Liverpool, Nottingham Forest ja West Ham kannattajia tuli takaisin Euroopan cupien vierasmatkoilta pukeutuneena italialaisiin ja ranskalaisiin merkkivaatteisiin. Kyseiset merkkivaatteet oli pääasiassa varastettu kaupoista kannattajien välisten mellakoiden aikana. Mellakat olivat tavallisia englantilaisten kannattajien vieraillessa ulkomailla. Alussa näin pukeutuivat huligaanit ja firmojen jäsenet, jotka halusivat välttää poliisin huomion, koska ilmiön alkuaikoina suurin osa huligaaneista pukeutui skinhead-tyylisiin vaatteisiin. Ajan myötä casuals-kulttuuri kehittyi suureksi ilmiöksi ja eri muodit vaihtuivat nopeasti. Ilmiö vaikutti myös brittiläiseen nuorisokulttuuriin. Hallituksen toimet huliganismia vastaan vaikuttivat casuals-kulttuurin suosion laskuun.
Casualien suosimia vaatemerkkejä 1980-luvulla olivat muiden muassa Fila, Pepe Jeans ja Slazenger. Myös suomalaisen Luhdan takit olivat 1980-luvun loppupuolella suosittuja casualien keskuudessa .
1990-luku ja nykypäivä

1990-luvun puolivälissä casuals-kulttuurin suosio nousi jälleen, mutta pukeutumistyyli oli hieman muuttunut. Monet kannattajat kantoivat casual-vaatetustaan kuin univormua, mikä erotti heidät tavallisten kannattajien joukosta.
Vuosituhannen vaihteen jälkeen casualit alkoivat käyttää huomaamattomampia vaatemerkkejä erottuakseen tavallisista kannattajista sekä merkeistä, jotka poliisi oli huomioinut.
Casualit Suomessa

Suomeen casuals-kulttuuri rantautui vuosituhannen vaihteessa maan ensimmäisten "mobien", SPH:n (Jokerit ensin jääkiekossa, myöhemmin myös jalkapallossa), 116% Boysien (FC Jokerit) ja  Lahen Poikien (FC Lahti), perustamisen myötä. Nykyään casualeja löytyy etenkin jalkapallon puolella lähes jokaisesta kannattajaryhmästä.
MLS Best XI

MLS Best XI on jalkapalloliiga Major League Soccerin kausittain valittava tähdistöjoukkue eli liigan 11 parasta pelaajaa. Joukkueen valitsevat pelaajat, valmentajat, urheilutoimenjohtajat ja tiedotusvälineiden edustajat.
Joukkueet > Eniten valintoja

5:  Chris Armas,  Dwayne De Rosario,  Robin Fraser,  Jaime Moreno
4:  Jimmy Conrad,  Landon Donovan,  Marco Etcheverry,  Shalrie Joseph,  Eddie Pope,  Preki
3:  Jeff Agoos,  Mauricio Cienfuegos,  Jeff Cunningham,  Christian Gómez,  Piotr Nowak,  Steve Ralston,  Carlos Valderrama
MLS All-Time Best XI

Liigan kymmenennen kauden kunniaksi vuonna 2005 valittiin myös liigan koko siihenastisen historian tähdistöjoukkue, MLS All-Time Best XI. Ehdolla olivat aikaisemmin MLS Best XI -joukkueeseen valitut pelaajat ja vähintään kolmesti MLS All-Star Game -otteluun valitut pelaajat, yhteensä 78 pelaajaa. Joukkue valittiin liigan verkkosivustolla olleen avoimen äänestyksen (50 prosentin painoarvo) sekä tiedotusvälineiden edustajien (25 prosenttia) ja MLS-joukkueiden valmentajien ja urheilutoimenjohtajien (25 prosenttia) äänten perusteella.
| Maalivahti | Puolustajat | Keskikenttäpelaajat | Hyökkääjät |
| --- | --- | --- | --- |
|  Tony Meola (MetroStars, Kansas City) |  Jeff Agoos (D.C. United, San Jose, MetroStars)  Marcelo Balboa (Colorado, MetroStars)  Eddie Pope (D.C. United, MetroStars, Salt Lake) |  Landon Donovan (San Jose, Los Angeles)  Marco Etcheverry (D.C. United)  Piotr Nowak (Chicago)  Preki (Kansas City, Miami)  Carlos Valderrama (Tampa Bay, Miami, Colorado) |  Brian McBride (Columbus)  Jaime Moreno (D.C. United, MetroStars) |
Maffei 1

Maffei 1 on elliptinen galaksi noin 10 miljoonan valovuoden etäisyydellä Maasta. Galaksin löysi italialainen Paolo Maffei vuonna 1968.
Maffei 1:n arveltiin pitkään kuuluvan paikalliseen galaksiryhmään, johon mm. Andromedan galaksi ja Linnunrata kuuluvat. Nykyään sen katsotaan kuitenkin kuuluvan läheiseen IC342/Maffei-galaksiryhmään. Se on Maata lähinnä sijaitseva jättiläisgalaksi ja läheisyytensä vuoksi sen näennäinen läpimitta taivaalla on noin kolme kaariminuuttia. Maffei 1:n havaitseminen on kuitenkin vaikeaa, sillä se sijaitsee taivaalla suoraan Linnunradan tähtien ja kaasun muodostaman vyön takana. Tämä tekee galaksin optisen havaitsemisen erittäin vaikeaksi. Galaksi löydettiinkin alun perin juuri infrapunaemissionsa ansiosta.
Aiheesta muualla

Maffei 1 (englanniksi)
L’Aura

L'Aura
L'Aura eli Laura Abela (s. 13. elokuuta 1984 Brescia) on italialainen laulaja-lauluntekijä. Hän on osallistunut San Remon musiikkijuhlille vuosina 2006 ja 2008. Hänen debyyttialbuminsa Okumuki ilmestyi alun perin vuonna 2005, mutta julkaistiin uutena versiona 2006. Toinen albumi, Demian, ilmestyi vuonna 2007.
Kokoelmalevy L'Aura julkaistiin vuonna 2008.
L'Aura myös soittaa pianoa ja viulua.
Aiheesta muualla

Viralliset sivut (Arkistoitu – Internet Archive) (italiaksi), (englanniksi)
Cimișlian piiri

Piiri tummennettuna Moldovan kartalla.
Cimișlian piiri on hallintopiiri Moldovassa. Piirin hallintokeskus on Cimișlia.
Piirin pinta-ala on 923 neliökilometriä, ja väkiluku vuonna 2014 noin 49 299.
Chloe Cherry

| Chloe Cherry> Henkilötiedot |
| --- | --- |
Syntynyt: 23. elokuuta 1997 (ikä 27) Lancaster, Pennsylvania, Yhdysvallat
Ammatti:  näyttelijä, pornonäyttelijä, malli
Näyttelijä
Taiteilijanimet:  Chloe Couture
Aktiivisena:  2015–
Aiheesta muualla
Viralliset kotisivut
IMDb 
Chloe Cherry (s. 23. elokuuta 1997 Lancaster, Pennsylvania), tunnettiin myös nimellä Chloe Couture, on yhdysvaltalainen näyttelijä ja malli. Cherry aloitti uransa pornonäyttelijänä vuonna 2015 ja on esiintynyt jo yli 200 elokuvassa. Hän teki näyttelydebyyttinsä pornogenren ulkopuolella draamasarjassa Euphoria, jossa hän esittää Fayea.
Elämä ja ura

Cherry syntyi 23. elokuuta 1997 Lancasterin kaupungissa, Pennsylvaniassa.
Vuonna 2015 täytettyään 18 vuotta Cherry muutti Lancasterista Miamiin ja aloitti pornoelokuvissa näyttelemisen taiteilijanimellä Chloe Couture. Vuoteen 2019 mennessä hän on näytellyt yli 200 pornoelokuvassa ja saavuttanut suuren suosion Pornhubissa. Koronaviruspandemian alussa Cherry siirtyi Onlyfans-palveluun.
Cherry teki näyttelydebyyttinsä pornogenren ulkopuolella vuonna 2022, kun hän esitti huumeriippuvaista prostituoitua, Fayea, teinidraamasarja Euphorian toisella tuotantokaudella. Ennen sarjassa esiintymistä hän teki pornograafisen parodian Euphoriasta, jossa hän esitti Jules-hahmoa yhdessä pornonäyttelijäkolleegansa, Jenna Foxxin, kanssa. Cherry sai roolin sarjasta, koska sarjan luoja Sam Levinson rakastui hänen huumoriinsa Instagramissa.
Tammikuussa 2022 Cherry teki mallisopimuksen brittiläisen Anti-Agency Londonin kanssa.
Aiheesta muualla

Chloe Cherry Internet Movie Databasessa. (englanniksi)
Chelsea Hobbs

Chelsea Raelle Hobbs (s. 18. helmikuuta 1985 Vancouver) on kanadalainen näyttelijä. Hänen tunnetuin roolinsa on Emily Kmetko yhdysvaltalaisen Näytön paikka -nuortensarjan kahdella ensimmäisellä tuotantokaudella 2009–2011. Hän on esiintynyt myös elokuvissa kuten Snow Queen (2002) ja Lords of Dogtown (2005).
Hobbs on esiintynyt Näytön paikan lisäksi monissa muissakin televisiosarjoissa, kuten L-koodi, Todistettavasti syyllinen, C.S.I. Miami ja Supernatural. Nuorempana hän esiintyi useissa televisiomainoksissa. Hobbs on ollut kerran naimisissa ja hänellä on kaksi lasta.
Aiheesta muualla

Chelsea Hobbs Internet Movie Databasessa. (englanniksi)
Christine, tappaja-auto

| Christine, tappaja-auto> Christine |
| --- | --- |

Alkuperäisteos
Kirjailija:  Stephen King
Kieli:  englanti
Genre:  kauhu
Kustantaja:  Viking Press
Julkaistu:  1983
Sivumäärä:  526
ISBN:  978-0-670-22026-7
Suomennos
Suomentaja:  Pentti Isomursu
Kustantaja:  Tammi
Julkaistu:  1984
Ulkoasu:  sidottu
Sivumäärä:  583
ISBN:  951-643-219-0
Löydä lisää kirjojaKirjallisuuden teemasivulta
Christine, tappaja-auto (engl. Christine) on Stephen Kingin vuonna 1983 julkaisema kauhuromaani. Kirja oli ehdolla Locus-palkinnon saajaksi vuonna 1984. Tammi julkaisi Pentti Isomursun suomennoksen teoksesta vuonna 1984.
King sai omien sanojensa mukaan inspiraationsa tarinaan yöajelullaan huomattuaan matkamittarin täyttyneen lukemasta 9999.9 lukemaan 10.000, mikä sai hänet miettimään ideaa takaperin kulkevasta matkamittarista, jonka myötä auto "nuorentuisi" käytön aikana.
Juoni

Kirjan keskeisin henkilö 17-vuotias, kuvitteellisessa Libertyvillen (Pennsylvania) kaupungissa asuva rikkaan perheen ainokainen, Arnold "Arnie" Cunningham. Arnie on hyljeksitty ja yksinäinen eivätkä tytötkään ole kiinnostuneita hänestä, ja häntä myös kiusataan koulussa. Hänellä on kuitenkin yksi hyvä ystävä, Dennis Guilder. Dennis on Arnieen verrattuna urheilullinen ja suosittu nuorukainen, joka pelastaa Arnien monesta kiipelistä.
Arnie ostaa hetken huumassa vanhalta sotaveteraanilta, Roland D. LeBaylta vuoden 1958 Plymouth Furyn, "Christinen". Myöhemmin vanha mies kuolee ja alkaa tapahtua kummia asioita. Vähitellen Arnie rakastuu yhä palavammin autoonsa Christineen. Vanha ystävä Dennis Guilder sekä uusi tyttöystävä, Leigh Cabot ja Arnien vanhemmat saavat väistyä tämän oudon suhteen tieltä. Myös lähtökohdat entisiin vihamiehiin, kuten Buddy Reppertoniin ja hänen kavereihinsa, alkavat kallistua kostonhimoisempaan suuntaan. Kaikki läheiset huomaavat Arnien saavan outoja piirteitä, sitä mukaa kun hän kunnostaa Christineä. Selvittäessä Christinen taustaa tarkemmin Dennis ottaa yhteyttä LeBayn nuorempaan George-veljeen, jolta hän saa kuulla huolestuttavaa tietoa kuolemantapauksista, jotka ovat tapahtuneet Christinen yhteydessä. Lopulta Dennis alkaa olla entisestään vakuuttunut siitä, että LeBayn vihamielinen henki elää Christinessä ja se uhkaa korruptoida Arnieta kaltaisekseen.
Kun Arnien kiusaajia ja muita Christinen yhteyteen liitettäviä henkilöitä alkaa kuolemaan selittämättömästi ilman että poliisi kykenee löytämään niihin uskottavaa yhteyttä autosta puuttuvien kolhujen ja naarmujen takia, Dennis uskoo Leighin olevan mahdollisesti yksi Christinen seuraavista kohteista, jota kohtaan Christine on alusta alkaen käyttäytynyt kuin "mustasukkainen nainen". Yhdessä Leighin kanssa Dennis järjestää hylätyllä Darnellin autokorjaamolla ansan Christinelle tarkoituksena käyttää Leighiä elävänä syöttinä samalla kun Christine vangitaan korjaamon sisäpuolelle. Dennis murskaa lopulta Christinen "Petuniaksi" ristityllä säiliöautolla, vaikka kovan taistelun tuoksinnassa auto yrittääkin "regeneroitua" takaisin ehjäksi. Myöhemmin Dennis kuulee, että Arnie oli tällä välin kuollut valtatiellä tapahtuneessa auto-onnettomuudessa, Dennisin olettaen sen johtuneen LeBayn hengen viimeisestä yrityksestä taistella Arnien hallinnasta Arnien yrittäessä vastustaa viimeiseen asti.
Elokuva

Kirjan pohjalta on tehty John Carpenterin ohjaama elokuva Christine – tappaja-auto (1983), jonka pääosissa ovat muun muassa Keith Gordon (Arnie), John Stockwell (Dennis) ja Alexandra Paul (Leigh). Elokuvassa on muutamia eroavaisuuksia kirjaan nähden, ja King itse on kuvaillut elokuvasovitusta "tylsäksi".
Christopher Barton

| Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Maa:   Yhdistynyt kuningaskunta> Miesten soutu. |
| --- | --- | --- | --- |
|  Hopeaa | Lontoo 1948 | kahdeksikko |  |
Christopher Bertram Ronald "Chris" Barton (21. marraskuuta 1927 Celbridge, Irlanti – 18. elokuuta 2013 Christchurch, Uusi-Seelanti) oli brittiläinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten kahdeksikossa. Myös Bartonin isä, nykyaikainen viisiottelija Derick Barton, oli olympiaurheilija.
Barton kuoli Uuden-Seelannin Christchurchissa 18. elokuuta 2013, 85-vuotiaana.
Celeste Holm

| Celeste Holm |
| --- | --- |
 Holm vuonna 1955.
Henkilötiedot
Syntynyt: 29. huhtikuuta 1917 New York, New York, Yhdysvallat
Kuollut: 15. heinäkuuta 2012 (95 vuotta) New York
Ammatti:  näyttelijä
Puoliso:   Ralph Nelson (vih. 1936–39)  Francis Davies (vih. 1940–45)  A. Schuyler Dunning (vih. 1946–52)  Wesley Addy (vih. 1961; k. 1996)  Frank Basile (vih. 2004; k. 2012) 
Lapset:  2; Ted Nelson
Näyttelijä
Aktiivisena:  1937–2012
Merkittävät roolit:  Kaikki Eevasta   Oklahoma!
Aiheesta muualla
IMDb 
Elonet
AllMovie
Celeste Holm (29. huhtikuuta 1917 New York – 15. heinäkuuta 2012 New York) oli yhdys­valtalainen näyttelijä, joka teki pitkän uran sekä elo­kuvissa, televisiossa että teatterissa. Hän voitti urallaan Oscarin ja Golden Globen sekä sai kaksi tähteä Hollywood Walk of Famelle. Holm teki tunnetuimmat elokuvansa 1950- ja 1960-lukujen vaihteessa ja näytteli sen jälkeen enää epä­säännöllisesti elo­kuvissa. Broadwayllä hänen uransa kesti yli 50 vuotta.
Nuoruus

Holm syntyi Brooklynissä 29. huhtikuuta 1917. Hän oli norjalais­sukuisen vakuutus­virkailija Theodor Holmin ja taiteilija Jean Parke Holmin ainoa lapsi. Hän kasvoi Manhattanilla ja vietti usein nuoruuden kesänsä perheen maa­tilalla New Jerseyn Hackettstownissa. Holm kiinnostui jo lapsena näyttelemisestä ja opiskeli sitä Chicagon yliopistossa.
Ura

Holm alkoi 1930-luvulla näytellä kesä­teattereissa ja kiertueilla. Hän oli vuoden 1937 kiertueella Hamletin Ofelian vara­näyttelijä. Holmin ensimmäinen näytelmä Broad­wayllä oli vuoden 1938 Glorianna. Seuraavaksi hän esiintyi musikaaleissa Oklahoma! ja Bloomer Girl.
Holm teki pitkän sopimuksen 20th Century Foxin kanssa, ja hänen ensimmäinen elo­kuvansa oli vuoden 1946 Kolme kosittavaa tyttöä. Hänen seuraava elo­kuvansa oli musikaali Karnevaalin pyörteissä, ja vuonna 1947 sai ensi-iltansa Elia Kazanin ohjaama antisemitismiä käsitellyt Hiljainen sopimus, josta hänet palkittiin parhaan nais­sivu­osan Oscarilla. Holm näytteli 1948 elo­kuvassa Jeftyn kapakka ja sai seuraavana vuonna ensimmäiset pää­roolinsa elo­kuvissa Chicken Every Sunday, Seikkailevat sisaret ja Jos rouvani tietäisi!. Osastaan Seikkailevien sisarien tennistä pelaavana nunnana Holm oli ehdolla parhaan nais­sivuosan Oscarin saajaksi.
Holmin kolmas Oscar-ehdokkuus tuli elo­kuvasta Kaikki Eevasta, mutta hän sai sen jälkeen potkut Foxilta vaadittuaan palkan­korotusta. Holmin mukaan Foxin johtaja Darryl F. Zanuck oli tämän jälkeen soittanut jokaiseen merkittävään elo­kuva­studioon ja ilmoittanut antaneensa potkut Holmille tämän vaikean luonteen takia. MGM ei tämän takia antanut Holmille roolia elo­kuvasta Pariisin lumoissa, koska hän oli ”liian kallis”. Tuntemattomampi Nina Foch sai roolin, ja Holm ei tehnyt yhtään elo­kuvaa viiteen vuoteen.
1950-luvun alussa Holm palasi Broadwaylle ja esiintyi näytelmissä Affairs of State ja The King and I. Lisäksi hän näytteli televisiossa antologiasarjoissa ja omassa CBS:n sarjassa Honestly, Celeste!. Elo­kuviin Holm palasi MGM:n Poikamiesansassa (1955) ja Skandaali­häissä (1956). Molemmissa elo­kuvissa hän esittää Frank Sinatran hahmoon rakastuvaa naista.
Holm keskittyi 1950-luvun jälkeen enemmän teatteri­työhön ja esiintyi Broad­wayllä vielä yli 70-vuotiaana. Lisäksi hän näytteli säännöllisesti televisio­elo­kuvissa ja sarjoissa. Holmin televisio­suorituksia nähtiin muun muassa sarjoissa Run for Your Life, Takaa-ajettu, Lemmenlaiva, Viinitila Falcon Crest ja Terveydeksi. Holm näytteli silloin tällöin myös elo­kuvissa, muun muassa musikaalissa Tom Sawyerin seikkailut (1973) ja komediassa Kolme miestä ja baby (1987). Holm ehti olla vielä 2010-luvulla kahdessa elo­kuvassa, jotka ovat kuitenkin vielä jälki­tuotanto­vaiheessa.
Holmilla on kaksi tähteä Hollywood Walk of Famella, toinen elo­kuva ja toinen televisio­urasta. Hänet on valittu Theatre Hall of Fameen vuonna 1992.
Yksityiselämä

Holm oli viidesti naimisissa, ja avio­liitoista kolme ensimmäistä olivat varsin lyhyitä. Hänen liittonsa ohjaaja Ralph Nelsonin kanssa kesti 1938–1939, tilintarjastaja Francis E. H. Davies kanssa 1940–1945 ja liikemies A. Schuyler Dunningin kanssa 1946–1952. Holm sai ensimmäisistä avio­liitoistaan kaksi poikaa, tietotekniikan kehittäjänä ja Xanadu-projektin käynnistäjänä tunnetun Ted Nelsonin ja Daniel Dunningin. Holm avioitui 1961 näyttelijä Wesley Addyn kanssa. Heidän liittonsa kesti Addyn kuolemaan asti vuoteen 1996. Holmin viides avio­mies oli ooppera­laulaja Frank Basile, jonka kanssa hän meni naimisiin 2004.
Holm kärsi viimeisinä vuosinaan terveys- ja muisti­ongelmista. Hän joutui heinä­kuussa 2012 neste­hukan takia sairaala­hoitoon ja sai sydän­kohtauksen sairaalassa. Holm pääsi pian jo kotiinsa, jossa hän kuitenkin kuoli 15. heinä­kuuta.
Valikoitu filmografia

| Vuosi | Nimi | Alkuperäinen nimi | Rooli | Palkinnot | Palkinnot |
| --- | --- | --- | --- | --- | --- |
| 1946 | Kolme kosittavaa tyttöä 1 | Three Little Girls in Blue | Miriam Harrington |  |  |
| 1947 | Karnevaalin pyörteissä | Carnival in Costa Rica | Celeste |  |  |
| 1947 | Hiljainen sopimus | The Gentleman’s Agreement | Anne Detrey | Voitto | Parhaan nais­sivu­osan Oscar   Parhaan nais­sivu­osan Golden Globe |
| 1948 | Jeftyn kapakka | Road House | Susie Smith |  |  |
| 1948 | Käärmeenpesä | The Snake Pit | Grace |  |  |
| 1949 | Chicken Every Sunday 2 | Chicken Every Sunday 2 | Emily Hefferan |  |  |
| 1949 | Seikkailevat sisareni | Come to the Stable | sisar Scholastica | Ehdokkuus | Parhaan nais­sivu­osan Oscar |
| 1949 | Jos rouvani tietäisi! | Every­body Does It | Doris Blair Borland  |  |  |
| 1950 | Champagne for Caesar 2 | Champagne for Caesar 2 | Flame O’Neill |  |  |
| 1950 | Kaikki Eevasta | All About Eve | Karen | Ehdokkuus | Parhaan nais­sivu­osan Oscar |
| 1955 | Poika­mies­ansa | The Tender Trap | Sylvia Crewes |  |  |
| 1956 | Skandaali­häät | High Society | Liz Imbrie |  |  |
| 1962 | Vallaton vanhapoika | Bachelor Flat | Helen Bush­mill |  |  |
| 1967 | Se ei voi olla totta, tohtori | Doctor, You've Got to Be Kidding! | Louise Halloran |  |  |
| 1973 | Tom Sawyerin seikkailut | Tom Sawyer | Aunt Polly |  |  |
| 1976 | Bittersweet Love 2 | Bittersweet Love 2 | Marian |  |  |
| 1977 | FBI:n salaisuudet | The Private Files of J. Edgar Hoover | Florence Hollister |  |  |
| 1987 | Kolme miestä ja baby | 3 Men and a Baby | rouva Holden |  |  |
| 1997 | Still Breathing | Still Breathing | Ida, Fletcherin iso­äiti |  |  |
| 2005 | Alchemy 2 | Alchemy 2 | Iris |  |  |
Lähteet: 1 Ensimmäinen elokuva. • 2 Elo­kuvaa ei ole esitetty Suomessa.
Aiheesta muualla

Kuvia tai muita tiedostoja aiheesta Celeste Holm Wikimedia Commonsissa
Holm ottaa vastaan Oscaria elo­kuvasta Hiljainen sopimus.
Celeste Holm vuoden 1988 Oscar-gaalassa.
Cimon della Pala

Cimon della Pala
| --- | --- |
Sijainti:  Etelä-Tiroli, Trentino-Etelä-Tiroli, Italia
Vuoristo:  Dolomiitit
Korkeus merenpinnasta:  3 184 m
Prominenssi:  259 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Cimon della Pala tai Cimone on Italian Dolomiiteilla sijaitseva 3 184 metriä korkea vuori.
C. A. Alenius

Carl Axel Alenius (26. helmikuuta 1878 Närpiö – 13. helmikuuta 1964 Turku) oli suomalainen lyseon rehtori ja Turun ruotsalaisen kauppakorkeakoulun vt. professori.
Aleniuksen vanhemmat olivat urkuri Isak Alenius ja Amanda Vilhelmina Ramstedt. Hän pääsi ylioppilaaksi Helsingin ruotsalaisesta normaalilyseosta 1895 ja valmistui Helsingin yliopistosta filosofian kandidaatiksi 1898, filosofian maisteriksi 1900 sekä filosofian lisensiaatiksi ja tohtoriksi 1903.
Alenius toimi matemaattisten aineiden lehtorina ruotsinkielisissä kouluissa Helsingissä, Oulussa, Viipurissa ja Turussa. Hän oli viimeksi Turun ruotsalaisen lyseon vanhempana lehtorina 1915–1934 ja koulun rehtorina 1917–1934. Turun ruotsalaisen kauppakorkeakoulun matematiikan ja vakuutustieteen vt. professorina Alenius oli vuosina 1929–1945. Alenius toimi myös vuodesta 1932 lähtien keskinäisen vakuutusyhtiö Sammon matemaatikkona ja yhtiön Hollerith-osaston johtajana.
Alenius oli naimisissa vuodesta 1903 Tyra Ignatiuksen (k. 1947) kanssa.
Julkaisuja

Nimellä C. A. Alenius:
Om lodaflänkningen i latitud i omgifningen af Helsingfors, Helsingin yliopiston väitöskirja. Helsingfors 1902
Om jordmagnetismens fördelning i omgifningen af Helsingfors. Fennia 22, 6. Sällskapet för Finlands geografi, Helsingfors 1906
Absolute erdmagnetische Bestimmungen, ausgeführt in Finland im Jahr 1901. Fennia 24, 2c. Sällskapet för Finlands geografi, Helsingors 1908